A BIZOTTSÁG 821/2008/EK RENDELETE
(2008. augusztus 18.)
az 1362/2000/EK tanácsi rendeletnek Mexikóból származó banánra vonatkozó közösségi vámkontingens megnyitása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösség és a Mexikói Egyesült Államok között a kereskedelemre és a kereskedelemmel kapcsolatos ügyekre vonatkozóan megkötött ideiglenes megállapodás értelmében hozott 2/2000. közös tanácsi határozat vámtarifa-rendelkezéseinek közösségi végrehajtásáról szóló, 2000. június 29-i 1362/2000/EK tanácsi rendeletre (1) és különösen annak 4. cikkére,
mivel:
(1)
Bulgária és Románia 2007. január 1-jei európai uniós csatlakozásának figyelembevétele céljából a felek 2006. november 29-én aláírták az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz a Bolgár Köztársaság és Románia Európai Unióhoz való csatlakozására figyelemmel elfogadott második kiegészítő jegyzőkönyvet, amely 2007. március 1-jén lépett hatályba.
(2)
Ennek megfelelően az árukereskedelemről, a származási bizonyítványról és a kormányzati beszerzésekről szóló, 2000. március 23-i 2/2000. EK-Mexikó vegyes tanácsi határozat (2) módosításáról szóló 2/2008. EU-Mexikó vegyes tanácsi határozat (3) kiigazította a 2/2000. vegyes tanácsi határozat egyes rendelkezéseit. Ez a határozat új, éves vámkontingens megnyitásáról rendelkezik a Mexikóból származó banán tekintetében.
(3)
E vámkontingens alkalmazásához módosítani kell az 1362/2000/EK rendeletet. Ebből a célból új vámkontingenst kell megnyitni a Mexikóból származó banánra vonatkozóan, és le kell zárni a 2004-ben a banán tekintetében az 1553/2004/EK bizottsági rendelettel (4) megnyitott vámkontingenst, amely a banánra vonatkozó vámtarifákról szóló, 2005. november 29-i 1964/2005/EK tanácsi rendeletben (5) előírt tisztán tarifális rendszer bevezetése következtében 2006. január 1-jétől már nem alkalmazható.
(4)
A 2/2008. határozatnak megfelelően az új vámkontingenst minden naptári évben, a január 1-jétől december 31-ig terjedő időszakra vonatkozóan kell megnyitni. A vámkontingenst első ízben a 2/2008. határozatnak Az Európai Unió Hivatalos Lapjában való kihirdetését követő harmadik naptól fogva indokolt alkalmazni. Ezt a rendeletet tehát ugyanettől az időponttól fogva indokolt alkalmazni, és azonnal hatályba kell lépnie.
(5)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
Az 1362/2000/EK rendelet a következőképpen módosul:
1.
A 2. cikk a következőképpen módosul:
a)
Az (5b) bekezdés helyébe a következő szöveg lép:
„(5b) A 0803 00 19 KN-kód alá tartozó termékekre a melléklet szerinti 09.1834 tételszámú vámkontingens esetében 70 EUR/tonna vámtétel alkalmazandó.”
b)
A (6) bekezdés helyébe a következő szöveg lép:
„(6) A 09.1834, a 09.1854, a 09.1873 és a 09.1899 tételszámú vámkontingensek kivételével az e rendelet mellékletében meghatározott vámkontingensek minden évben tizenkét hónapos, július 1-jétől június 30-ig terjedő időszakra nyílnak meg. Ezek a kontingensek első alkalommal 2000. július 1-jén nyílnak meg.
A 09.1834 tételszámú vámkontingens minden naptári évben a január 1-jétől december 31-ig terjedő időszakra nyílik meg. A 2008. évre vonatkozóan ez a vámkontingens 2008. július 29-től alkalmazható.
A 09.1873 tételszámú vámkontingens a 2004. május 1-jétől2004. december 31-ig terjedő időszakra, majd ezt követően minden naptári évben a január 1-jétől december 31-ig terjedő időszakra nyílik meg mindaddig, amíg a kontingens alkalmazandó marad.”
2.
A melléklet e rendelet mellékletének megfelelően módosul.
2. cikk
Ez a rendelet Az Európai Unió Hivatalos Lapjában való kihirdetésének napján lép hatályba.
Rendelkezéseit 2008. július 29-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. augusztus 18-án.